**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Ministru kabineta  2018.gada 17.jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VSIA „Latvijas Televīzija” (turpmāk – LTV) 2019.gada 20.maijā izsludināja atklātu iepirkumu konkursu „Par programmu izlaides kompleksa (PIK) iegādi” (turpmāk – Konkurss). LTV iepirkumu komisija saņēma divus piedāvājumus, kuru atbilstības izvērtējums Konkursa prasību nosacījumiem ir pabeigts 2020.gada 19.februārī.  Latvijas elektronisko mediju nozares vājais finanšu veiktspējas līmenis ir iemesls kritiski nepietiekošiem ieguldījumu apjomiem tehnoloģiskās attīstības vajadzību nodrošināšanai, jo īpaši tas attiecināms uz sabiedrisko mediju tehnoloģiskās izaugsmes nodrošināšanu. Minēto iemeslu dēļ Latvijā pastāv salīdzinoši vāja konkurence tehnoloģisko risinājumu piedāvājumu jomā. LTV novērojumi liecina, ka uzņēmuma organizētajos publisko iepirkumu konkursos reti kad tiek iesniegti vairāk kā divi piedāvājumi.  Saskaņā ar 2020.gada 19.februāra LTV ekspertu atzinumā minēto, kā arī 2019.gada 16.oktobra neatkarīgo ekspertu atzinumā minēto viena Konkursa pretendenta piedāvājums ir atzīts par neatbilstošu Konkursa prasībām, jo ir konstatētas vairākas neatbilstības Konkursa nolikuma 2.pielikuma C sadaļas „Tehniskā specifikācija” prasībām. Otra pretendenta piedāvājums atzīts par atbilstošu Konkursa prasībām.  LTV iepirkuma komisija ir saņēmusi Konkursa prasībām atbilstošā piedāvājuma iesniedzēja (turpmāk – Pretendents) apstiprinājumu, ka Pretendenta finanšu piedāvājums ir spēkā 12 mēnešus, skaitot no 2019.gada 20.jūnija (līdz 2020.gada 20.jūnijam) un apliecināja, ka finanšu piedāvājuma kopējā summa 1 538 564,00 *euro* bez PVN (21%) ir nemainīga un iekļauj jebkādas izmaksas, kas varētu rasties, izpildot iepirkuma līgumā noteiktos darbus un piegādes, un nodrošinot garantijas saistības.    Viens no sekmīgas iepirkuma procedūras pabeigšanas priekšnosacījumiem ir nepieciešamā papildu finansējuma pieejamība. LTV Programmu izlaides kompleksa (turpmāk – PIK) iegādi ir spējīga nodrošināt tikai ar papildu kopējā finansējuma piešķīrumu 1 861 663 *euro* apjomā. LTV pastāvīgā iepirkumu komisija līdz šim nav pieņēmusi lēmumu attiecībā uz izsludinātā Konkursa rezultātu.  LTV ir iesniegusi Nacionālajai elektronisko plašsaziņas līdzekļu padomei visus PIK iepirkuma procedūras ietvaros saņemtos piedāvājuma dokumentus, tai skaitā arī Pretendenta finanšu piedāvājumu ar detalizētu aprēķinu. Visi izmantojamie finanšu līdzekļi ir attiecināmi uz maksājumiem par ilgtermiņa ieguldījumu iegādi. Iesniegtie dokumenti satur komecnoslēpumu un ir izsniedzami pēc atsevišķa un pamatota pieprasījuma.  Atkarībā no pieņemtā lēmuma pastāv divi tālākas attīstības scenāriji: gadījumā, ja LTV netiks piešķirti nepieciešamie līdzekļi PIK iegādes darījuma finansēšanai, Konkurss tiks izbeigts bez rezultāta. Gadījumā, ja LTV savlaicīgi tiks piešķirti nepieciešamie līdzekļi PIK iegādes darījuma finansēšanai, par Konkursa uzvarētāju tiks atzīts Pretendents, ar kuru tiks slēgts atbilstošs iepirkuma līgums. Pretendents savā 2020.gada 10.februāra vēstulē ir apstiprinājis, ka piedāvājuma derīguma termiņš ir 12 mēneši, skaitot no 2019.gada  20.jūnija.  LTV valde 2020.gada 14.aprīlī piedalījās attālinātā Saeimas Cilvēktiesību un sabiedrisko lietu komisijas (turpmāk – Komisija) sēdē, kuras laikā tika nolemts noskaidrot pirmsšķietamas PIK funkcionalitātes ārpakalpojuma darījuma izmaksu aplēses. LTV 2020.gada 17.aprīlī iesniedza vēstuli Komisijai un Nacionālajai elektronisko plašsaziņas līdzekļu padomei ar divu iespējamo pretendentu veiktajām cenu piedāvājuma aplēsēm. Papildus tika veiktas aplēses arī scenārijam, ja PIK tiktu nomāts. Ņemot vērā faktu, ka Konkursa prasībās tika iekļauta obligāta prasība nodrošināt PIK ar piecu gadu ražotāju garantiju, arī ārpakalpojuma finanšu piedāvājumu aplēses tika lūgts iesniegt piecu gadu darījumam.  LTV saņēma divas ārpakalpojuma aplēses ar gada pakalpojuma maksu 510 000 *euro* bez PVN (21%) un 360 000 *euro* bez PVN (21%), kas attiecīgi veido 3 085 500 *euro* ar PVN un 2 178 000 *euro* ar PVN piecu gadu periodā, tādējādi uzskatāmi redzams, ka abi ārpakalpojuma piedāvājumi PIK iespējamajai nomai būtiski pārsniedz PIK iegādes izmaksas.  Starp diviem iespējamajiem scenārijiem – PIK noma vai PIK iegāde – Nacionālā elektronisko plašsaziņas līdzekļu padome ir pieņēmusi lēmumu izvēlēties otru scenāriju, kas ir ne vien ekonomiski izdevīgāks, bet balstīts arī uz no Valsts drošības dienesta saņemto informāciju, ka PIK noma nav valsts drošības interesēs, tādējādi Valsts drošības dienests rekomendē PIK iegādāties.  Pašreiz ekspluatācijā esošais PIK tika iegādāts  2010.gadā kā iepriekš lietots aprīkojumu kopums. Tehnoloģiju ražotāji jau, sākot ar 2014.gadu, pakāpeniski ir atteikušies no kompleksa tehnoloģisko vienību atbalsta nodrošināšanas. LTV rīcībā ir izsīkušas rezerves daļas, lai savlaicīgi spētu atjaunot esošā kompleksa veiktspēju. LTV jau pašreiz nav spējīga atjaunot daļu no nepieciešamās PIK funkcionalitātes. Tas savukārt nozīmē, ka jebkura PIK tehnoloģiskā ražošanas procesa vienības bojājuma gadījumā LTV darbība būs apdraudēta.    PIK turpmākas darbības nepārtrauktības nodrošināšana, jo īpaši ņemot vērā apstākļus, ka PIK tehnoloģisko iekārtu ražotāji ir atteikuši apkalpošanas atbalstu, tuvākajā perspektīvā ir praktiski neiespējama sekojošu darbības nepārtrauktības risku pastiprinošu apstākļu dēļ:  • kopš 2014.gada ražotāja atbalsts neattiecas uz serveri, kas nodrošina zemās izšķirtspējas video failu ģenerēšanu un serveri, kas nodrošina lietotāju piekļuvi zemās izšķirtspējas video failu caurskatīšanu;  • kopš 2015.gada ražotāja atbalsts neattiecas uz vienkanāla multivides pieslēgvietu (ports) MIP-1001A (2 gab.) un vienkanāla multivides pieslēgvietu (ports) MIP-1003A (8 gab.);  • kopš 2016.gada ražotāja atbalsts neattiecas uz seškanālu multivides pieslēgvietu (ports) MIP-3006 (1 gab.);  • kopš 2017.gada ražotāja atbalsts neattiecas uz „Media Director” MCP-2101 video serveriem (2 gab.), kuri ir apvienoti, lai nodrošinātu sistēmas kopējo drošumu.  • kopš 2018.gada ražotāja atbalsts neattiecas uz pilnīgi visām sistēmas komponentēm, kuras ir piegādājis „Harmonic Inc.” ražotājs. Atsevišķiem disku masīviem ražotājs piekrita pagarināt savu atbalstu tikai līdz 2019.gada 30. novembrim.  Minētie tehniskā atbalsta atteikumi saistīti ar ražotāju nespēju nodrošināt morāli un fiziski novecojušu tehnoloģisko vienību aizstāšanu vai remontēšanu ar rezerves daļām. Tāpat esošā PIK ekspluatāciju nodrošina „Windows XP” operētājsistēmas programmatūra, kuras atbalstu tās izveidotājs Microsoft ir pārtraucis jau sākot ar 2014.gada 8.aprīli. Šāda veida tehnoloģiskie risinājumi jau labu laiku iepriekš tika izņemti no ražotāju produktu un pakalpojumu piedāvājumu portfeļa. Tādējādi ražotāja rīcībā nav atbilstošas kvalifikācijas speciālistu, lai sekmīgi novērstu iespējamus ar programmatūras darbības kļūdām saistītus darbības traucējumus.  Reaģējot uz ražotāju atteikumiem nodrošināt tehnoloģisko iekārtu uzturēšanu un darbības nepārtrauktības atbalstu, LTV ir veiktas jaunu un lietotu rezerves daļu iegādes, tai skaitā tādās interneta vietnēs kā Ebay.com. Nopirktās aprīkojuma vienības tiek izjauktas, lai to sastāvdaļas tiktu izmantotas kā remonta rezerves daļu nodrošinājums. Šobrīd daļa no PIK funkcionalitātes jau ir zaudēta (piemēram, zemas izšķirtspējas kopiju veidošana ienākošajiem ierakstiem), tas rada būtisku papildus laika patēriņu ikdienas funkciju nodrošināšanai. Daļai no darbību nodrošinošo iekārtu vairs nav rezerves vienību, līdz ar to jebkurš šo iekārtu bojājums rada tūlītējus draudus PIK darbības apturēšanai vai paša kompleksa neatgriezeniskam zaudējumam.  LTV ir apliecinājusi, ka 2019.gada 6.septembrī no esošā PIK uzturētāja „Tilts Integration Ltd.” saņemta detalizēta informācija par konstatētajiem PIK darbības traucējumiem. Papildus ir saņemts LTV tehniskā direktora Arņa Šeibes iesniegums, kurā aprakstītas esošā PIK darbības uzturēšanas aktivitātes.  Līdz ar to LTV izsaka nopietnas bažas par esošā PIK turpmākas darbības nepārtrauktības nodrošināšanas iespējām.  LTV valde kā atbildīgs un gādīgs saimnieks, šobrīd pieprasot PIK iegādei nepieciešamo finansējumu, norāda, ka apstākļos, kad nav pieejamas nepieciešamās ekspertu atbalsta garantijas un nav pieejamas PIK darbības nodrošināšanai nepieciešamās aizvietojošās komponentes, neparedzētā gadījuma iestāšanās (piemēram, traucēta PIK darbība) nozīmētu vismaz 6 līdz 8 mēnešu darbības apturēšanu, kā arī būtiskus riskus attiecībā uz PIK iegādes cenas sadārdzinājumu.  PIK iegāde ir arī būtisks nosacījums, lai LTV nodrošinātu pāreju uz augstas izšķirtspējas apraides (HD) kvalitātes standartiem.  Ņemot vērā iepriekš norādīto, lai nodrošinātu LTV darbības un satura raidīšanas nepārtrauktību, Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Nacionālajai elektronisko plašsaziņas līdzekļu padomei finansējumu 1 861 663 *euro* apmērā pārskaitīšanai LTV PIK iegādei. LTV apņemas piešķirto finansējumu izlietot līdz 2020.gada beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā elektronisko plašsaziņas līdzekļu padome, LTV, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020.gads | | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022.  gadam |
| 1 | 2 | | 3 | 4 | 5 | 6 | 7 | 8 |
| 1. Budžeta ieņēmumi | 0 | | 0 | 0 | 0 | 0 | 0 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | 0 | 0 | 0 | 0 | 0 | 0 |
| 1.2. valsts speciālais budžets | 0 | | 0 | 0 | 0 | 0 | 0 | 0 |
| 1.3. pašvaldību budžets | 0 | | 0 | 0 | 0 | 0 | 0 | 0 |
| 2. Budžeta izdevumi | 0 | | 1 861 663 | 0 | 0 | 0 | 0 | 0 |
| 2.1. valsts pamatbudžets | 0 | | 1 861 663 | 0 | 0 | 0 | 0 | 0 |
| 2.2. valsts speciālais budžets | 0 | | 0 | 0 | 0 | 0 | 0 | 0 |
| 2.3. pašvaldību budžets | 0 | | 0 | 0 | 0 | 0 | 0 | 0 |
| 3. Finansiālā ietekme | 0 | | -1 861 663 | 0 | 0 | 0 | 0 | 0 |
| 3.1. valsts pamatbudžets | 0 | | -1 861 663 | 0 | 0 | 0 | 0 | 0 |
| 3.2. speciālais budžets | 0 | | 0 | 0 | 0 | 0 | 0 | 0 |
| 3.3. pašvaldību budžets | 0 | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | | 1 861 663 | X | 0 | X | 0 | 0 |
| 5. Precizēta finansiālā ietekme | X | | 0 | X | 0 | X | 0 | 0 |
| 5.1. valsts pamatbudžets |  | | 0 |  | 0 |  | 0 | 0 |
| 5.2. speciālais budžets |  | | 0 |  | 0 |  | 0 | 0 |
| 5.3. pašvaldību budžets |  | | 0 |  | 0 |  | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Piešķirtie finanšu līdzekļi tiks izmantoti LTV PIK iegādei 2020.gadā.  Finanšu resursu izlietojuma sadalījums provizoriski tiek plānots sekojošā mēnešu un ekonomisko kategoriju kodu (EKK) dalījumā:   |  |  | | --- | --- | | **Mēnesis** | ***euro*** | |  |  | | Novembris 2020 | 1 861 663 | | Decembris 2020 | - |  |  |  |  |  | | --- | --- | --- | --- | | **EKK kods** | **EKK nosaukums** | ***euro*** | **Skaidrojumi** | | 1000 | Atlīdzība | - | Konkursā pasludināmā uzvarētāja iesniegtā PIK piegādes finanšu piedāvājuma cena ar PVN 21% | | 2000 | Preces un Pakalpojumi | - | | 5000 | Pamatkapitāla veidošana | 1 861 663 | |  |  |  | | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada  17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”, jo LTV rīcībā nav finanšu līdzekļu, lai nodrošinātu finanšu saistību izpildi gadījumā, ja atklāta konkursa rezultātā tiks slēgts iepirkuma līgums „Par Programmu izlaides kompleksa piegādi”.  LTV kopējais ilgtermiņa ieguldījumu budžeta apjoms svārstās robežās no 900 000 *euro* līdz 1 400 000 *euro* gadā. PIK iegādes iepirkuma piedāvājuma summa ir 1 861 663 *euro*, kas kopsummā var veidot LTV pusotra gada kopējo ilgtermiņa ieguldījumu budžeta apjomu. Šāda mēroga kapitālieguldījumu projektu LTV bez papildus piesaistīta finansējuma ar tikai no savā rīcībā pieejamiem finanšu resursiem nav spējīga realizēt, jo īpaši ņemot vērā to, ka lēmumi veikt ilgtermiņa ieguldījumus balstās uz galējas nepieciešamības apzināšanu vai pastāvošiem augstas pakāpes darbības nepārtrauktības draudiem.  Ņemot vērā PIK iegādes cenas īpatsvaru, LTV ik gada budžeta sadalē tūlītēja jauna PIK iegādes finansēšana no pašu līdzekļiem nav iespējama. PIK iegādes finansēšana no līdzekļiem, kas piešķirti kā kompensācija par reklāmas tirgus pamešanu būtu iespējama, ja kompensācijas summa neatšķirtos no LTV pieprasītās, pie tam, lai nodrošinātu šādu PIK iegādes finansējumu, būs nepieciešama kreditora (visticamāk kredītiestādes) piesaiste. Tas nozīmētu jauna PIK un kreditēšanas pakalpojuma iepirkuma organizēšanu, kuru rezultātā PIK iegādi būtu iespējams nodrošināt ne ātrāk kā 2021.gada pirmajā pusgadā.  Aptuvenais laika posms jauna PIK ierīkošanai ir 6 mēneši kopš iepirkuma līguma parakstīšanas. Pastāv iespēja, ka LTV iepirkuma komisijas lēmums tiek apstrīdēts, nosūtot sūdzību Iepirkumu uzraudzības birojam, kuram mēneša laikā sūdzība ir jāizskata. Līdz ar to LTV iepirkumu komisijai lēmums par Pretendenta atzīšanu par uzvarētāju jāpieņem iespējami ātrāk. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, LTV, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs                                                            N.Puntulis

Vīza: Valsts sekretāre D.Vilsone

Priede 67200315

[Ivars.Priede@ltv.lv](mailto:Ivars.Priede@ltv.lv)